บลจ.ยูโอบี เปิดขายกองทุนเปิด UOBP 3M2อายุ 3 เดือน ชูผลตอบแทน 1.10% ต่อปี
บลจ.ยูโอบี เปิดขายกองทุนเปิด UOBP 3M2 เสนอขายถึงวันนี้ (4 ก.ค.59) มูลค่าโครงการ 1 หมื่นลบ. อายุ 3 เดือน ชูผลตอบแทน 1.10% ต่อปี 
4 ก.ค. 2559

บริษัท หลักทรัพย์จัดการกองทุน ยูโอบี (ประเทศไทย) จำกัด หรือ บลจ.ยูโอบี (ประเทศไทย) เปิดเผยว่า บริษัทเปิดขายกองทุนเปิดยูโอบี โพรเทค 3 เอ็ม 2 (UOBP 3M2) เสนอขายถึงวันนี้ (4 ก.ค.59) มูลค่าโครงการ 1 หมื่นล้านบาท โดยกองทุนมีอายุ 3 เดือน ผลตอบแทนประมาณ 1.10% ต่อปี ซึ่งผลตอบแทนสูงกว่าดอกเบี้ยเงินฝากและไม่ต้องเสียภาษีสำหรับบุคคลธรรมดา
กองทุนมีนโยบายลงทุนในตั๋วเงินคลังสัดส่วนประมาณ 99.90% ของมูลค่าสินทรัพย์สุทธิของกองทุน กำหนดเงินลงทุนขั้นต่ำ 1 หมื่นบาท
สำหรับนโยบายของกองทุนจะพิจารณาลงทุนในเงินฝากธนาคาร China Con struction Bank (CCB) สาขาฮ่องกง-ประเทศจีน ธนาคาร Abu Dhabi Commercial Bank (ADCB) ประเทศสหรัฐอาหรับ เอมิเรตส์ ธนาคาร Turkiye Garanti Bankasi AS-ประเทศตุรกี ธนาคาร Bank Rakyat Indonesia (Persero) Tbk. (BRI) ประเทศอินโดนีเซีย และตราสารหนี้ธนาคาร Yapi ve Kredi Bankasi-ประเทศตุรกี